ངེད་ཅག་བོད་མི་རྣམས་ལ་ནི་རྡུལ་མཚོན་གྱི་དམག་འཁྲུགས་འོག་གི་དཀའ་སྡུག་མྱོང་མེད་ནའང་དམག་འཁྲུག་གི་འཇིག་པ་དང་བཙན་འཛུལ་གྱི་དཀའ་ངལ་ཆེས་ཆེར་འཕྲད་དེ་མི་ལོ་དྲུག་ཅུ་སོང་ཟིན་ནའང་ད་དུང་ཡང་གཞིས་བྱེས་གཉིས་སུ་གྱེར་ཞིང་རང་ས་ན་དབང་སྒྱུར་བས་དངོས་ཤུགས་བརྒྱུད་གསུམ་ནས་བཙན་མནོན་དང་མི་རིགས་ཀྱི་ངོ་བོ་རྩ་བརླག་གཏོང་ཐབས་ཀྱིས་ལས་དོན་སྤེལ་བཞིན་ཡོད་པས་དམག་འཁྲུག་གིའཇིག་པ་ལ་སེམས་འཚབ་དང་དཀའ་སྡུག་ངེས་ཟིན་དགོས་ངེས་ཤིག་ཆགས་ཡོད།དེ་ལྟར་ནའང་ཨ་བྱང་དམག་འཁྲུག་གི་གསར་འགྱུར་ལ་བལྟས་ཏེ་གཡུལ་འཁྲུག་ཤིག་ལང་ན་བསམ་པའི་འདུ་ཤེས་ཡོད་པ་མང་པོ་མཐོང་རྒྱུ་འདུག་ཅིང་།མི་མང་ས་ཡ་དུ་མའི་ཤི་རྐྱེན་ལའང་སེམས་འཚབ་མེད་པ་ལྟ་བུའི་ཀུན་སྤྱོད་འདི་མ་གྱུར་སེམས་ཅན་ཐམས་ཅད་ཅེས་མ་ཎི་བཞིན་འདོན་བཞིན་པའི་མི་རིགས་ཤིག་གི་ཀུན་སྤྱོད་དང་གཏན་ནས་མི་མཐུན་པ་ཨ་ཅང་ཅང་།ནང་བསམ་བློ་ལས་ཕྱིའི་དཔལ་འབྱོར་ལ་དང་དོད་ཆེ་བའི་ནུབ་ཕྱོགས་པའི་བསམ་བློའི་ཆུ་ཚད་ལའང་དོ་དཀའ་བའི་ངེད་ཅག་གི་བསམ་བློ་དེ་ཡང་སྙིང་བྱམས་བརྩེ་ཆེ་བའི་མི་རིགས་དང་སྙིང་རྗེ་ལྡན་པའི་སྤྱི་ཚོགས་ཤིག་ཡིན་མིན་དྲི་ཚིག་ཅིག་གི་ངོ་བོར་ལྷག་འདུག